KIRJALLINEN KYSYMYS E-1058/02 esittäjä(t): Ilda Figueiredo (GUE/NGL) komissiolle. Pienimuotoisen rannikko- ja lähivesikalastuksen tukeminen.



Virallinen lehti nro 301 E , 05/12/2002 s. 0083 - 0085



KIRJALLINEN KYSYMYS E-1058/02 esittäjä(t): Ilda Figueiredo (GUE/NGL) komissiolle (17. huhtikuuta 2002) Aihe: Pienimuotoisen rannikko- ja lähivesikalastuksen tukeminen Euroopan parlamentin aloitteesta yhteisön talousarvioon (budjettikohta B2-909, aikaisemmin B2-910) perustettiin pienimuotoisen rannikko- ja lähivesikalastuksen erityistukitoimi. Tämä budjettikohta lopetetaan asteittain eikä sitä aiota jatkaa vuonna 2003. Euroopan parlamentti ja etenkin sen kalatalousvaliokunta ovat aina kiinnittäneet erityistä huomiota tähän poliittisen toiminnan alaan ottaen huomioon sen sosiaalis-taloudellisen merkityksen ja erityisvaikeudet. Tammikuun 17. päivänä 2002 yhteisen kalastuspolitiikan tarkistamisesta antamassaan päätöslauselmassa Euroopan parlamentti vaati perustettavaksi pienimuotoista rannikko- ja lähivesikalastusta tukevaa erityistointa. Komissio tunnusti myös tämän laivastosegmentin merkityksen yhteisen kalastuspolitiikan tulevaisuutta koskevassa vihreässä kirjassaan. Komission mukaan tätä tukea on myönnetty KOR:n rakennetukina. Haluaisin tiedustella komissiolta seuraavaa: Kuinka suuri on todellisuudessa pienimuotoista rannikko- ja lähivesikalastusta tukevan aloitteen alusta lähtien myönnetty kokonaismääräraha (B2-909, aikaisemmin B2-910) hanke- ja jäsenvaltiokohtaisesti? Mikä on komission kanta tällaisten KOR:sta rahoitettujen toimien täydentävästä luonteesta? Kuinka suuri on todellisuudessa pienimuotoiselle rannikko- ja lähivesikalastukselle KOR:sta myönnetty määräraha ja miten se on jaettu? Franz Fischlerin komission puolesta antama vastaus (3. kesäkuuta 2002) 1. Pienimuotoista rannikkokalastusta koskevan erityistoimen (budjettikohta B2-909) yhteydessä tosiasiallisesti käytetyt määrärahat sekä niiden jakautuminen hanketyypeittäin ja jäsenvaltioittain. Budjettikohdan B2-909 mukaiset tosiasiasiallisesti käytetyt määrärahat ovat yhteensä 4,763 miljoonaa euroa. Taulukossa 1 esitetään määrärahojen jakautuminen jäsenvaltioittain. >TAULUKON PAIKKA> 2. Pienimuotoisen rannikkokalastuksen ja pienimuotoisen kalastuksen tukemiseen kalatalouden ohjauksen rahoitusvälineestä (KOR) tosiasiallisesti myönnetyt määrärahat ja niiden jakautuminen. Vuosina 20002006 KOR:n rahoitussuunnitelmissa on pienimuotoista rannikkokalastusta varten varattu 50,127 miljoonan euron suuruinen määräraha. Taulukossa 2 esitetään määrärahan jakautuminen jäsenvaltioittain. >TAULUKON PAIKKA> 3. Pienimuotoista rannikkokalastusta koskevien toimien (budjettikohta B2-909) ja KOR:n rahoittamien toimien keskinäinen täydentävyys. Pienimuotoista rannikkokalastusta koskeva erityistukitoimi perustettiin koehankkeena parlamentin aloitteesta vuonna 1997 eli ohjelmakaudella 19941999, jonka osalta KOR-asetuksessa ei säädetä pienimuotoista rannikkokalastusta koskevia erityistoimia. Komissio tunnustaa yhteisön laivaston tämän osan merkityksen ja sen kohtaamat vaikeudet. Komissio onkin sisällyttänyt nykyiseen ohjelmakauteen 20002006 pienimuotoista rannikkokalastusta tukevia erityistoimia. KOR:sta pienimuotoiselle rannikkokalastukselle myönnetyt tukisummat ovat kasvaneet ja kalastusmahdollisuudet ovat parantuneet merkittävästi muun muassa seuraavien toimien ansiosta: - käyttöön on otettu pienimuotoista rannikkokalastusta koskeva erityistoimi, johon jäsenvaltiot ovat osoittaneet yhteensä 50,127 miljoonaa euroa (katso taulukko 2) - pienimuotoiseen rannikkokalastukseen voidaan kohdentaa myös muita kuin nimenomaan sitä koskevia toimenpiteitä, joita ovat esimerkiksi laivaston uudistaminen, kalastusalusten nykyaikaistaminen ja kalastusponnistusten säätely, sekä ammattilaisten yhteisesti toteuttamat toimet ja sosioekonomiset toimet - laivaston uudistamista koskevia sääntöjä voidaan soveltaa joustavasti pienimuotoiseen rannikkokalastukseen. Komissio arvioi parhaillaan pienimuotoista rannikkokalastusta koskevaa aloitetta. Arvioinnin tulokset sisällytetään yleiseen katselmukseen, joka koskee kalastusalaa edistävän rakennerahastopolitiikan tulevaisuutta vuoden 2006 jälkeen.